b'\n_START_ARTICLE_\nZapoteki\n_START_PARAGRAPH_\nZapoteki (Zoogocho Zapotec: Didxa\xc5\xbeo\xc5\x8b) so avtohtoni prebivalci Mehike. Prebivalstvo je zgo\xc5\xa1\xc4\x8deno v ju\xc5\xbeni zvezni dr\xc5\xbeavi Oaxaca, obstajajo pa zapote\xc5\xa1ke skupnosti tudi v sosednjih dr\xc5\xbeavah, kot tudi v tujini. Dana\xc5\xa1nja populacija je ocenjena na pribli\xc5\xbeno 800.000 do 1.000.000, od katerih so mnogi enojezi\xc4\x8dni v enem od avtohtonih zapote\xc5\xa1kih jezikov in nare\xc4\x8dij. V \xc4\x8dasu pred Kolumbom je bila Zapote\xc5\xa1ka civilizacija ena izmed visoko razvitih kultur Mezoamerike, ki je med drugim poznala sistem pisanja. Mnogi Zapoteki so se izselili v ZDA \xc5\xbee pred ve\xc4\x8d desetletji, kjer vzdr\xc5\xbeujejo svoje lastne dru\xc5\xbebene organizacije na podro\xc4\x8dju Los Angelesa in Central Valley v Kaliforniji._NEWLINE_Obstajajo \xc5\xa1tiri osnovne skupine Zapotekov: istme\xc3\xb1os, ki \xc5\xbeivijo v ju\xc5\xbeni o\xc5\xbeini Tehuantepec , serranos, ki \xc5\xbeivijo v severnih gorah Sierra Madre de Oaxaca, ju\xc5\xbeni Zapoteki, ki \xc5\xbeivijo v ju\xc5\xbenih gorah Sierra Sur in Zapoteki, ki \xc5\xbeivijo v in okoli centralne doline Oaxaca.\n_START_SECTION_\nIme\n_START_PARAGRAPH_\nIme Zapotek je eksonim in prihaja iz jezika nahuatl tzapot\xc4\x93cah (ednina tzapot\xc4\x93catl), kar pomeni "prebivalci kraja sapote". Zapoteki sami sebe kli\xc4\x8dejo Be\'ena\'a, kar pomeni "ljudje"._NEWLINE_Zapoteki spremenijo svoje priimke na "zapote", da poka\xc5\xbeejo svoje spo\xc5\xa1tovanje do svoje dedi\xc5\xa1\xc4\x8dine.\n_START_SECTION_\nZgodovina\n_START_PARAGRAPH_\nPrvi Zapoteki so pri\xc5\xa1li v Oaxaco iz severa, verjetno okrog leta 1000 pred na\xc5\xa1im \xc5\xa1tetjem. V pred\xc5\xa1panskem obdobju so Zapoteki (Zapotecas) tvorili visoko razvito kulturo v ju\xc5\xbeni Mehiki (Oaxaca). Prvi sledovi poselitve se lahko izsledijo do 1500 pr. n. \xc5\xa1t.. Sredi\xc5\xa1\xc4\x8de njihovega kulturnega razvoja je bil Monte Alb\xc3\xa1n. \xc5\xbde v prvi fazi razvoja Monte Albana so poznali pisavo in \xc5\xa1tevilske znake. V reliefu in na kerami\xc4\x8dni umetnosti so vidni Olme\xc5\xa1ki vplivi. Mogo\xc4\x8de je najti stele z vrezanimi portreti \xc4\x8dudno spa\xc4\x8denim \xc4\x8dlove\xc5\xa1kih figur, tako imenovanih Danzantes (plesalci)._NEWLINE_Doba razcveta kulture Zapotekov (300 do 900, Monte Alban III.) je bil viden vpliv Teotihuacana in se razvijal neodvisno. V keramiki so Zapoteki izdelovali mojstrske izdelke (vr\xc4\x8de), ki so bili uporabljeni kot obredne vaze. Poleg tega, da so dosegle visoko stopnjo pri obdelavi kovin, kamna in peres. V grobnicah so ohranjene obarvane stenske poslikave._NEWLINE_V postklasi\xc4\x8dnem obdobju (10.-15. stoletje) so Zapoteki \xc5\xbeivel skupaj z Misteki, del obmo\xc4\x8dja poselitve je pri\xc5\xa1el pod njihov nadzor. Pred \xc5\xa1pansko osvojitvijo je bil sede\xc5\xbe Zapote\xc5\xa1ke vlade v Zaachili, medtem ko je bila Mitla kultni center in rezidenca velikega duhovnika._NEWLINE_Najpomembnej\xc5\xa1i Zapotek je nekdanji predsednik Republike Mehike, Benito Juarez, ki je leta 1860 vodil boj proti Francozom pod Napoleonom III. in proti habsbur\xc5\xbeanu Maksimilijanu I. \xc4\x8ceprav nikoli niso izpodrinili drugih ljudstev v celoti, so postali prevladujo\xc4\x8da etni\xc4\x8dna skupina.\n_START_SECTION_\nJezik\n_START_PARAGRAPH_\nJezikovna skupina Zapotek je sestavljena iz ve\xc4\x8d kot 60 razli\xc4\x8dic, kot tudi tesno povezana s Chatino jezikom. Glavna varianta je Isthmus Zapotec, ki se govori na obalnih pacifi\xc5\xa1kih ravnicah ju\xc5\xbene Oaxace na o\xc5\xbeini Tehuantepec.\n_START_SECTION_\nReligija\n_START_PARAGRAPH_\n\xc4\x8ceprav so Zapoteki zdaj ve\xc4\x8dinoma katoliki, je nekaj njihovih starih prepri\xc4\x8danj in praks, kot je pokop mrtvih z dragocenostmi, \xc5\xa1e vedno ohranjen. Prvi misijonarji med Zapoteki so bili Bartolom\xc3\xa9 de Olmeda, Mercedarian in Juan D\xc3\xadaz, posvetni duhovnik, ki so ga ubili doma\xc4\x8dini v Quechula blizu Tepeaca zaradi "strmoglavljenja njihovih idolov".'